Neobizantska arhitektura
<s>Neobizantska arhitektura ili neobizantinizam bio je arhitektonski stil s kraja 19. i početka 20. vijeka, korišten kod gradnje javnih i vjerskih objekata.</s><s>I on je bio samo jedan od smjerova unutar stilskog razdoblja historicizma.</s>

<s>Bizantski preporod u arhitekturi koristio se elementima bizantske arhitekture u kombinaciji sa elementima srednjovjekovne kršćanske arhitekture Istočne Evrope, generalno rečeno stilom Bizantskog Carstva od 5. do 11. vijeka.</s>

<s>Taj stil karakterizira korištenje lukova, polukružnih lukova, centralne kupole, polikromne cigle i mozaika.</s>

<s>Historija 
Taj stil je krenuo iz Carske Rusije gradnjom saborne crkve sv. Sofije (Софийский собор) u tadašnjem Carskom selu pored Sankt Peterburga - 1782. ( dovršena 1845.)
Kulminacija stila bila je izgradnja Hrama Hrista Spasitelja u Moskvi, po projektu
vrlo uticajnog  dvorskog arhitekta Konstantina Tona, koji je miješao neoklasične elemente sa elementima tradicionalne ruske arhitekture.</s>

<s>U Sofiji je 1882. počela gradnja Hram sv. Aleksandra Nevskog u 1882.</s><s>U Beogradu su u tom stilu arhitekti Petar i Branko Krstić između 1931-1940. podigli Crkvu sv. Marka.</s><s>Nešto kasnije 1935. otpočela je gradnja Hrama Svetog Save po projektu Nestorovića i Deroka (gradnja je obustavljena zbog rata).</s>

<s>Neobizantinizam po ostalim zemljama 
Neobizantinizam se proširio i po Austro-Ugarskoj i to ponajviše zahvaljujući Theophilu Hansenu, danskom arhitektu koji se etablirao u Beču, pa je od 1868. radio kao profesor na Bečkoj umjetničkoj akademiji.</s><s>On se kao dobar poznavaoc tog stila (jedno vrijeme živio je i radio u Ateni) trudio da se njegovi studenti, specijaliziraju za neki od historijskih stilova, a bizantska arhitektura mu se dopadala.</s>

<s>Između 1850. - 1880. u britanskom Bristolu razvio se stil poznat kao Bristolski bizantinizam koji se često koristio kod gradnje industrijskih objekata.</s><s>On je bio jedna mješavina elemenata bizantske arhitekture i maurske arhitekture.</s>

<s>U Londonu je arhitekt John Francis Bentley u tom stilu 1890-ih projektirao katoličku Westminstersku katedralu.</s>

<s>Povezano 
 Bizantska umjetnost</s>

<s>Izvori</s>

<s>Vanjske veze</s>

<s>Neo-Byzantine Architecture (na portalu Structurae)</s>

<s>Bizant
Istočnorimska arhitektura</s>

